2011D0465 — FI — 16.07.2012 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B NEUVOSTON PÄÄTÖS, annettu 18 päivänä heinäkuuta 2011, Guinean tasavallan kanssa käytyjen Cotonoun sopimuksen 96 artiklan mukaisten neuvottelujen päättämisestä tehdyllä päätöksellä 2009/618/EY vahvistettujen aiheellisten toimenpiteiden muuttamisesta ja mainitun päätöksen kumoamisesta (2011/465/EU) (EYV L 195, 27.7.2011, p.2)

Muutettu:









▼B

NEUVOSTON PÄÄTÖS,

annettu 18 päivänä heinäkuuta 2011,

Guinean tasavallan kanssa käytyjen Cotonoun sopimuksen 96 artiklan mukaisten neuvottelujen päättämisestä tehdyllä päätöksellä 2009/618/EY vahvistettujen aiheellisten toimenpiteiden muuttamisesta ja mainitun päätöksen kumoamisesta

(2011/465/EU)







EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden Cotonoussa 23 päivänä kesäkuuta 2000 allekirjoitetun ( 1 ) ja Ouagadougoussa, Burkina Fasossa, 22 päivänä kesäkuuta 2010 tarkistetun ( 2 ) kumppanuussopimus, jäljempänä ’AKT–EU-kumppanuussopimus’ ja erityisesti sen 96 artiklan, ottaa huomioon AKT–EY-kumppanuussopimuksen soveltamiseksi toteutettavista toimenpiteistä ja noudatettavista menettelyistä tehdyn, neuvostossa kokoontuneiden jäsenvaltioiden hallitusten edustajien välisen sisäisen sopimuksen ( 3 ) ja erityisesti sen 3 artiklan, ottaa huomioon Euroopan komission ehdotuksen, ottaa huomioon unionin ulkoasioiden ja turvallisuuspolitiikan korkean edustajan suostumuksen, sekä katsoo seuraavaa: (1) Guinean tasavalta on edistynyt 27 päivänä heinäkuuta 2009 Guinean tasavallan kanssa käytyjen Cotonoun sopimuksen 96 artiklan mukaisten neuvottelujen päättämisestä tehdyn neuvoston päätöksen 2008/618/EY ( 4 ) liitteessä esitettyjen sitoumusten täytäntöönpanossa, mikä on edellytys asiaa koskevien toimenpiteiden lakkauttamiselle. (2) Guinean tasavalta on edistynyt siirtymisessä kohti perustuslaillisen järjestyksen palauttamista ja demokraattisen hallinnon muodostamisesta erityisesti vapaiden ja avointen presidentinvaalien tuloksena valitun presidentin virkaanastumisen ja siviilihallituksen nimittämisen johdosta. (3) Presidentinvaalien järjestäminen ja uuden presidentin virkaanastuminen merkitsevät päätökseen 2009/618/EY liitetyn kirjeen liitteessä määritellyn viimeisen tavoitteen osittaista saavuttamista. (4) Siirtymäkauden päättymistä merkitsevää neljättä ja viimeistä tavoitetta ei saavuteta 27 päivään heinäkuuta 2011 mennessä, jolloin päätöksen 2009/618/EY voimassaolo päättyy. (5) Perustuslaillisen järjestyksen palauttamisessa saavutettu edistys huomioiden aiheelliset toimenpiteet olisi siten saatettava ajan tasalle, jotta voidaan ottaa huomioon tämä edistyminen sekä kumota päätös 2009/618/EY, sekä katsoo seuraavaa: ON HYVÄKSYNYT TÄMÄN PÄÄTÖKSEN:







1 artikla

AKT-EU-kumppanuussopimuksen 96 artiklan 2 kohdan c alakohdassa määrätyt aiheelliset toimenpiteistä määrätään tarkemmin tämän päätöksen liitteenä olevassa kirjeessä.

2 artikla

Kumotaan päätös 2009/618/EY.

3 artikla

Tämä päätös tulee voimaan päivänä, jona se hyväksytään.

Päätöksen voimassaolo päättyy ►M1 19 päivänä heinäkuuta 2013 ◄ .

Sitä tarkastellaan tarvittaessa uudelleen kuuden kuukauden ohjeellisen määräajan päätyttyä Euroopan unionin seurantakäynnin perusteella tehtävien päätelmien perusteella.









LIITE









KIRJELUONNOS

Arvoisa Presidentti

Arvoisa Pääministeri

Euroopan unioni panee tyytyväisenä merkille Guinean tasavallan saavuttaman edistyksen perustuslaillisen järjestyksen palauttamisessa, mikä on seurausta erityisesti vuoden 2010 presidentinvaalien rauhanomaisesta päätökseen saattamisesta sekä laillisen presidentin ja siviilihallituksen virkaanastumisesta. Hiljattain päättyneet presidentinvaalit olivat ensimmäiset aidosti avoimet ja ehdokkaiden väliseen kilpailuun perustuneet vaalit Guinean tasavallan itsenäistymisen jälkeen, mikä merkitsee ratkaisevaa vaihetta demokraattiseen legitiimiyteen palaamisessa.

Teillä on nyt edessänne valtava haaste ohjata maanne vakauden ja talouskasvun polulle, ja olette tarttuneetkin siihen laatimalla kunnianhimoisen uudistusohjelman. Euroopan unionin neuvosto on tietoinen Guinean tasavallan kohtaamista taloudellisista ja sosiaalisista haasteista ja haluaa avustaa maatanne tässä viimeisessä mutta tärkeässä poliittisessa siirtymävaiheessa, minkä vuoksi se on päättänyt tarkistaa ehtoja, jotka koskevat Euroopan unionin ja Guinean tasavallan välisen yhteistyön uudelleen aloittamisen viimeistä vaihetta, mikä on kymmenettä Euroopan kehitysrahastoa (EKR) koskevan Guinean maakohtaisen strategia-asiakirjan ja maaohjelman allekirjoittaminen. Nämä kattavat Guinean tasavallan kanssa tehtävän yhteistyön vuoteen 2013 saakka.

Tämän päätöksen mukaisesti Euroopan unioni voi allekirjoittaa maakohtaisen strategia-asiakirjan ja maaohjelman Guinean tasavallan kanssa heti kun ne on saatu valmiiksi ja sen jälkeen kun Guinean viranomaiset ovat lähettäneet Euroopan unionille virallisen ilmoituksen, joka sisältää toimivaltaisten viranomaisten laatiman ja hyväksymän yksityiskohtaisen aikataulun, jossa esitetään ennen vuoden 2011 loppua järjestettävien parlamenttivaalien päivämäärä ja valmisteluvaiheet.

Maakohtaisen strategia-asiakirjan ja maaohjelman allekirjoittamisen jälkeen voidaan väestöä suoraan hyödyttäviä perussosiaalipalveluja varten tarkoitetut varat asettaa käyttöön. Lisäksi voidaan suorittaa mainituissa asiakirjoissa tarkoitettujen muiden hankkeiden ja ohjelmien sekä Euroopan investointipankin (EIB) mahdollisten uusien toimien ( 5 ) tekninen arviointi, mutta varoja ei voida suorittaa ennen kuin vapaat ja avoimet parlamenttivaalit on pidetty.

Euroopan unioni katsoo, että vaikka presidentinvaaleilla on perustavanlaatuinen merkitys siirtymisessä demokratiaan, parlamenttivaalit ja uuden demokraattisesti valitun kansalliskokouksen toiminnan aloittaminen ovat ratkaisevan tärkeitä demokratiaan siirtymisessä ja täysimääräisen demokraattisen kehyksen luomisessa. Euroopan unioni luottaa edelleen siihen, että parlamenttivaalit pidetään viimeistään vuoden 2011 viimeisellä neljänneksellä, kuten Guinean viranomaiset ovat ilmoittaneet, ja on valmis tukemaan vaalien järjestämistä taloudellisesti (ohjeellisella 5 miljoonan euron määrällä).

Euroopan unioni sitoutuu käymään Guinean hallituksen kanssa Cotonoun sopimuksen 8 artiklaan perustuvaa säännöllistä poliittista vuoropuhelua tuon sopimuksen keskeisiin osiin kuuluvista aiheista, erityisesti ihmisoikeuksista, demokraattisista periaatteista ja oikeusvaltioperiaatteesta sekä kansallisesta sovinnosta, rankaisemattomuuden lopettamisesta ja uudistuksista poliittisen, oikeudellisen ja talouden hallinnon sekä turvallisuuden aloilla.

Guinean tasavallan hallitus voi edelleen luottaa siihen, että Euroopan unioni tukee ja avustaa sitä sen kunnianhimoisissa pyrkimyksissä palata kestävän taloudellisen kasvun ja väestön hyvinvoinnin tielle.

Kunnioittavasti

Tehty Brysselissä …

Euroopan unionin puolesta

…









LIITE







SITOUMUSTEN TOTEUTTAMISJÄRJESTYS Guinean sitoumukset Euroopan unionin sitoumukset 1. Toimivaltaiset viranomaiset laativat ja hyväksyvät yksityiskohtaisen aikataulun (päivämäärä ja alustavat etenemisvaiheet/toimet) parlamenttivaalien järjestämiseksi ennen vuoden 2011 loppua 1.1 Kymmenennen EKR:n maakohtaisen strategia-asiakirjan/maaohjelman allekirjoittaminen heti, kun ohjelmasuunnittelu on saatu päätökseen 1.2 Tähän maakohtaiseen strategia-asiakirjaan/maaohjelmaan sisältyvien hankkeiden ja/tai ohjelmien tekninen arviointi 1.3 Varojen saattaminen käyttöön väestön välitöntä tukemista varten 2. Vapaiden ja avointen parlamenttivaalien järjestäminen 2.1 Muiden kymmenenteen EKR:ään kuuluvien hankkeiden ja/tai ohjelmien rahoituspäätökset ja täytäntöönpano